Document ID: 32006R1789

KOMISJONI MÄÄRUS (EÜ) nr 1789/2006,
5. detsember 2006,
millega avatakse tariifikvoot AKV riikidest pärit CN-koodi 0803 00 19 alla kuuluvate banaanide importimiseks 2007. aasta 1. jaanuarist kuni 31. detsembrini ning sätestatakse selle haldamine
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. novembri 2005. aasta määrust (EÜ) nr 1964/2005 banaanide tariifimäärade kohta, (1) eriti selle artiklit 2,
ning arvestades järgmist:
(1)
Määruse (EÜ) nr 1964/2005 artikli 1 lõikes 2 on sätestatud, et iga aasta 1. jaanuaril avatakse tollimaksu nullmääraga tariifikvoot 775 000 tonni (netomass) AKV riikidest pärit CN-koodi 0803 00 19 alla kuuluvate banaanide importimiseks.
(2)
Seepärast tuleks avada määruse (EÜ) nr 1964/2005 kohane tariifikvoot aastaks 2007 ja sätestada selle haldamine kuni 2007. aasta 31. detsembrini.
(3)
Impordi puhul, mille suhtes ei kohaldata sooduskorda, tuleb kehtestada tariifikvootide haldamise kord, et soodustada rahvusvahelist kaubavahetust ja kaubavoogude sujuvat liikumist. Asjakohaseim viis oleks kasutada kvoote vabasse ringlusse lubamise deklaratsioonide vastuvõtmise kronoloogilises järjekorras (põhimõttel “kes ees, see mees”). Selleks, et tagada kaubavahetuse jätkumine AKV riikidega ja rahuldavad tarned ühenduse turule ning vältida kaubavoogude häireid, eraldati komisjoni määruse (EÜ) nr 219/2006 (2) kohaselt ajutiselt osa tariifikvoote ettevõtjatele, kes varustasid ühendust AKV banaanidega varem kehtinud impordikava raames. Võttes arvesse meetme ajutist iseloomu, on asjakohane selle kohaldamine järk-järgult lõpetada ja tagada 2007. aastaks “kes ees, see mees” põhimõtte rakendamise märkimisväärne laienemine tariifikvootide haldamisel, tõstes sellise kava kohaselt toimuva impordi osakaalu 60 %-lt 81 %-le.
(4)
Seetõttu tuleks sätestada, et tariifikvoodist tuleks eraldada kokku 146 848 tonni ettevõtjatele, kes tegelikult importisid ühendusse AKV riikidest pärit banaane aastal 2006. Seda osa tariifikvoodist tuleks hallata impordilitsentside alusel, mis antakse igale ettevõtjale proportsionaalselt neile määruse (EÜ) nr 219/2006 II peatüki kohaselt antud litsentside alusel imporditud kogustele.
(5)
Saadaolevaid koguseid arvesse võttes tuleks kehtestada piirmäär kogustele, millele iga ettevõtja võib ajavahemikuks kuni 31. detsembrini 2007 litsentsitaotlusi esitada.
(6)
Juurdepääs ülejäänud tariifikvootidele tuleb avada kõikidele ettevõtjatele vastavalt avalduste laekumise järjekorras teenindamise põhimõttele kooskõlas komisjoni 2. juuli 1993. aasta määruse (EMÜ) nr 2454/93, millega nähakse ette nõukogu määruse (EMÜ) nr 2913/92 (millega kehtestatakse ühenduse tolliseadustik) rakendussätted, (3) artiklitega 308a, 308b ja 308c.
(7)
Käesolev määrus peaks jõustuma viivitamata, et litsentsitaotlused oleks võimalik esitada õigeaegselt.
(8)
Käesolevas määruses ettenähtud meetmed on kooskõlas banaanituru korralduskomitee arvamusega,
ON VASTU VÕTNUD KÄESOLEVA MÄÄRUSE:
I PEATÜKK
ÜLDSÄTTED
Artikkel 1
Teema
Vastavalt määruse (EÜ) nr 1964/2005 artikli 1 lõikele 2 kehtestatakse AKV riikidest pärit CN-koodi 0803 00 19 alla kuuluvate banaanide importimiseks tollimaksu nullmääraga tariifikvoot 2007. aasta 1. jaanuarist kuni 31. detsembrini.
Artikkel 2
Saadaolevad kogused
Kõnealuse tariifikvoodi alusel on võimalik importida 775 000 tonni, millest:
a)
146 848 tonni hallatakse vastavalt II peatükile ja nende seerianumber on 09.4164;
b)
628 152 tonni hallatakse vastavalt III peatükile ja nende järjekorranumbrid on: 09.1634, 09.1638, 09.1639, 09.1640, 09.1642, 09.1644.
II PEATÜKK
ARTIKLI 2 PUNKTIS A SÄTESTATUD KOGUSTE IMPORT
Artikkel 3
Impordilitsentsid
1. Artikli 2 punktis a sätestatud koguste impordi puhul nõutakse käesoleva peatüki sätete kohaselt välja antud impordilitsentsi esitamist.
2. Komisjoni määrust (EÜ) nr 1291/2000, (4) välja arvatud selle artikli 8 lõikeid 4 ja 5, kohaldatakse vastavalt käesoleva määruse sätetele.
Artikkel 4
Litsentsitaotluste esitamine
1. Impordilitsentsi taotlusi võivad esitada ühenduse ettevõtjad, kes 2006. aastal tegelikult importisid ühendusse AKV riikidest pärit banaane määruse (EÜ) nr 219/2006 II peatüki kohaselt välja antud litsentsi alusel.
2. Iga ettevõtja taotletav kogus ei tohi ületada 110 % talle määruse (EÜ) nr 219/2006 II peatüki kohaselt antud litsentsi alusel imporditud kogusest.
3. Ettevõtja peab esitama impordilitsentsi taotluse 8.. ja 9. jaanuaril 2007 liikmesriigi pädevale asutusele, kes andis talle 2006. aastal välja impordilitsentsi lõikes 2 osutatud koguste kohta.
Kõikide liikmesriikide pädevad asutused on loetletud lisas. Komisjon võib asjaomaste liikmesriikide taotlusel kõnealust nimekirja muuta.
4. Litsentsitaotlusega koos tuleb esitada koopia(d) nõuetekohaselt kinnitatud litsentsidest, mida kasutati AKV riikidest pärit banaanide importimiseks aastal 2006 ja dokumendid, millega tõestatakse litsentsialuste koguste päritolu AKV riikidest, samuti tõend selle kohta, et on esitatud tagatis vastavalt komisjoni määruse (EMÜ) nr 2220/85 (5) III jaotisele. Tagatis on 150 eurot tonni kohta.
5. Taotlusi, mis ei ole esitatud käesoleva artikli kohaselt, vastu ei võeta.
6. Litsentsitaotluste ja litsentside lahtrisse 20 kantakse märkus “määruse (EÜ) nr 1789/2006 II peatüki kohane litsents”.
Artikkel 5
Litsentside väljaandmine
1. Liikmesriigid teatavad komisjonile hiljemalt 15. jaanuaril 2007 üldkoguse, mille kohta on esitatud nõuetele vastavaid litsentsitaotlusi.
2. Kui taotletav kogus ületab artikli 2 lõikes a osutatud kogust, määrab komisjon hiljemalt 18. jaanuaril 2007 iga taotluse puhul kohaldatava jaotuskoefitsiendi.
3. Pädevad ametiasutused annavad impordilitsentsid välja alates 22. jaanuaril 2007, rakendades vajadusel lõikes 2 osutatud jaotuskoefitsiente.
4. Kui kohaldatakse jaotuskoefitsienti ja litsents on välja antud taotletavast kogusest väiksema koguse kohta, tagastatakse viivitamata artikli 4 lõikes 4 osutatud tagatis litsentsiga hõlmamata koguse ulatuses.
Artikkel 6
Litsentside kehtivus ja liikmesriikide teatised
1. Vastavalt artikli 5 lõikele 3 välja antud impordilitsentsid kehtivad kuni 31. detsembrini 2007.
2. Alates veebruarist 2007 kuni jaanuarini 2008 (kaasa arvatud) teatavad liikmesriigid komisjonile hiljemalt iga kuu 15. päevaks eelneva kuu jooksul vastavalt artikli 5 lõikele 3 väljaantud litsentside põhjal vabasse ringlusse lastud banaanide kogused.
Lõigus 1 osutatud teave edastatakse komisjoni osutatud elektroonilise süsteemi kaudu.
3. Liikmesriigid esitavad komisjonile hiljemalt 26. jaanuaril 2007 käesoleva määruse kohaselt tegutsevate ettevõtjate nimekirja.
Komisjon võib kõnealused nimekirjad edastada teistele liikmesriikidele.
Artikkel 7
Vabasse ringlusse lubamisega seotud formaalsused
1. Tolliasutused, kuhu esitatakse vabasse ringlusse lubatavate banaanide impordideklaratsioonid:
a)
säilitavad vabasse ringlusse lubamise deklaratsiooni vastuvõtmisel kinnitatud impordilitsentsi ja selle väljavõtte ühe eksemplari ja
b)
edastavad igal viieteistkümnendal päeval kõnealuse litsentsi teise koopia ning impordilitsentsi väljavõtte käesoleva määruse lisas osutatud oma liikmesriigi asutustele.
2. Lõike 1 punktis b osutatud asutused edastavad saadud litsentside ja väljavõtete koopia iga viieteistkümne päeva järel liikmesriigi pädevatele asutustele, kes on kõnealused dokumendid välja andnud.
3. Kui on kahtlusi litsentsi, väljavõtte või esitatud dokumentides sisalduvate märgete või neil olevate allkirjade ehtsuse suhtes või nende ettevõtjate suhtes, kes on täitnud vabasse ringlusse lubamise formaalsused või kelle eest kõnealused formaalsused on täidetud, ning kui kahtlustatakse eeskirjade eiramisi, teavitavad tolliasutused, kellele kõnealused dokumendid on esitatud, kahtlustest viivitamata oma liikmesriigi pädevaid asutusi. Pädevad asutused edastavad kõnealuse teabe koheselt dokumendid väljaandnud liikmesriigi pädevatele asutustele ning komisjonile põhjalikuks kontrollimiseks.
4. Vastavalt lõigetele 1, 2 ja 3 saadud teabe põhjal teevad lisas loetletud liikmesriikide pädevad asutused vajalikke lisakontrolle tariifikvootide korra nõuetekohase kohaldamise tagamiseks ja kontrollivad eelkõige kõnealuse korra alusel imporditud koguseid, põhjalikult võrreldes väljaantud ja kasutatud litsentse ja väljavõtteid. Selleks kontrollivad nad eelkõige kasutatud dokumentide ehtsust ja nõuetekohasust ning nende kasutamist ettevõtjate poolt.
III PEATÜKK
ARTIKLI 2 PUNKTIS B SÄTESTATUD KOGUSTE IMPORT
Artikkel 8
Haldamine
1. Artikli 2 punktis b sätestatud kogused jagatakse kuueks 104 692 tonniseks osaks järgmiselt:
Järjekorranumber
Kvoodi kehtivusaeg
09.1634
1. jaanuarist-28. veebruarini
09.1638
1. märtsist-30. aprillini
09.1639
1. maist-30. juunini
09.1640
1. juulist-31. augustini
09.1642
1. septembrist-31. oktoobrini
09.1644
1. novembrist-31. detsembrini
2. Lõikes 1 osutatud koguseid hallatakse vastavalt määruse (EMÜ) nr 2454/93 artiklitele 308a, 308b ja 308c.
IV PEATÜKK
LÕPPSÄTTED
Artikkel 9
Jõustumine
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. detsember 2006

Labels: 3
17
18